**STANDARDE DE EVALUARE**

**a interviului susținut în cadrul** selecţiei procurorilor în vederea efectuării propunerilor de **numire în funcțiile de conducere prevăzute de art. 54 alin. (1) din Legea nr. 303/2004 privind statutul judecătorilor și procurorilor, republicată, cu modificările și completările ulterioare**

**La evaluarea interviului vor fi avute în vedere următoarele standarde:**

1. **Susținerea proiectului privind exercitarea atribuțiilor specifice funcției de conducere:**
2. Prezentarea sintetică a unității/structurii pentru a cărei conducere participă la selecţie;
3. Identificarea unor eventuale disfuncţii şi vulnerabilităţi în activitatea unității/structurii pentru a cărei conducere participă la selecţie;
4. Propunerea unor soluţii pentru prevenirea şi înlăturarea deficiențelor identificate;
5. Formularea de propuneri pentru îmbunătăţirea activităţii manageriale a unității/structurii pentru a cărei conducere participă la selecţie;
6. Compatibilitatea proiectului managerial privind exercitarea atribuțiilor specifice funcției de conducere, întocmit de procurorul care participă la selecţie cu cel al

procurorului ierarhic superior, dacă este cazul;

1. **Verificarea aptitudinilor manageriale şi de comunicare:**
2. Capacitatea de organizare;
3. Asumarea responsabilităţilor;
4. Rapiditatea în luarea deciziilor;
5. Rezistenţa la stres;
6. Autoperfecţionarea;
7. Capacitatea de analiză, sinteză, previziune, strategie şi planificare pe termen scurt, mediu şi lung;
8. Iniţiativa în modernizarea managementului unităţii/structurii;
9. Capacitatea de adaptare rapidă;
10. Capacitatea de relaţionare şi comunicare;
11. Capacitatea și disponibilitatea de a lucra în echipă și de a colabora cu colegii.

**3. Prezentarea viziunii asupra modului în care înţelege să organizeze instituţia în vederea îndeplinirii atribuţiilor constituţionale de promovare a intereselor generale ale societăţii şi apărării ordinii de drept, precum şi a drepturilor şi libertăţilor cetăţenilor;**

**4. Prezentarea viziunii cu privire la atribuţiile funcţiei pentru care participă la selecţie în ceea ce priveşte coordonarea activităţilor de prevenire şi combatere a criminalităţii în general şi a unor fenomene specifice: criminalitate organizată, corupţie, evaziune fiscală etc.;**

**5. Verificarea cunoștințelor specifice funcţiei pentru care se efectuează selecţia:**

1. Cunoștințe de management public;
2. Cunoștințe de management judiciar;
3. Cunoașterea organizării și funcționării Ministerului Public;
4. Cunoștințe profesionale;
5. Cunoștințe privind comunicarea publică și interpersonală.

**6. Aspecte legate de motivația, conduita, integritatea și deontologia profesională, precum și alte împrejurări rezultate din analiza înscrisurilor depuse de procurorii participanţi la selecţie.**

Timpul de susținere a proiectului privind exercitarea atribuțiilor specifice funcției de conducere: aproximativ 30 minute.

Timp pentru întrebări și răspunsuri: aproximativ 1 oră.